KUN พุ่งกระฉูด! 5 วันวิ่งเกิน 41% รับแผนขยายธุรกิจ ดันรายได้ปีนี้โต 10-20%
KUN พุ่งกระฉูด! 5 วันวิ่งเกิน 41% รับแผนขยายธุรกิจ ดันรายได้ปีนี้โต 10-20%
KUN พุ่งกระฉูด! 5 วันวิ่งเกิน 41% รับแผนขยายธุรกิจ ดันรายได้ปีนี้โต 10-20%
8 ก.พ. 2564

ผู้สื่อข่าวรายงานว่า ราคาหุ้น บริษัท วิลล่า คุณาลัย จำกัด (มหาชน) หรือ KUN ล่าสุด ณ เวลา 11.23 น. อยู่ที่ระดับ 1.87 บาท ปรับตัวขึ้น 0.25 บาท หรือ 15.43% สูงสุดที่ 1.89 บาท ต่ำสุดที่ระดับ 1.66 บาท ด้วยมูลค่าการซื้อขาย 35.18 ล้านบาท ซึ่งราคาหุ้นปรับตัวขึ้นอย่างมีนัยสำคัญเป็นวันที่ 5 นับตั้งแต่วันที่ 1 ก.พ.2564 ปิดตลาดที่ระดับ 1.32 บาท ซึ่งคิดเป็นการปรับตัวขึ้นกว่า  41.66% ใน 5 วันทำการ
โดยก่อนหน้านี้ นางประวีรัตน์ เทวอักษร ประธานเจ้าหน้าที่บริหาร บมจ.วิลล่า คุณาลัย (KUN) เปิดเผยว่า บริษัทฯ ได้วางแผนรองรับธุรกิจในอีก 4-5 ปีข้างหน้า (64-68) โดยการวางกลยุทธ์ในการหาที่ดินเพิ่ม เพื่อรองรับการพัฒนาโครงการใหม่ ๆ โดยตั้งเป้าการเติบโตของรายได้ประมาณ 10-20% และยังคงมุ่งเน้นพัฒนาโครงการบ้านจัดสรร ภายใต้แนวคิด “สุขใจอยู่บ้านชานเมือง” ในทุกทำเลให้ครบ 4 ทิศ รอบกรุงเทพมหานคร ได้แก่ เหนือ, ใต้, ตะวันออก และตะวันตก ตามนโยบายและวิสัยทัศน์ที่บริษัทฯวางไว้
ขณะนี้ บริษัทฯอยู่ระหว่างการวางแผนศึกษาการลงทุนพัฒนาโครงการ ที่อยู่อาศัยแนวราบในทิศที่ 3 และ ทิศที่ 4 คือโซนทิศเหนือ และทิศใต้จากปัจจุบันบริษัทฯ มีโครงการใน 2 ทิศรอบกรุงเทพฯ ได้แก่ ทิศตะวันตกของกรุงเทพฯ คือในโซนพื้นที่บางบัวทอง และทิศตะวันออกของกรุงเทพฯ คือในโซน จังหวัดฉะเชิงเทรา ซึ่งทั้ง 2 โซน ดังกล่าวถือว่าประสบความสำเร็จและได้การตอบรับจากผู้บริโภค เป็นจำนวนมาก
ทั้งนี้ บริษัทฯ เชื่อว่าหากพัฒนาโครงการบ้านจัดสรร แนวราบได้ครบ 4 ทิศ รอบกรุงเทพฯ จะส่งผลให้บริษัทฯมีอัตราการเติบโตเฉลี่ยต่อปี 10-20 %
ในปัจจุบันพื้นที่ KUN มีพื้นที่รอการพัฒนาในโซนนนทบุรีและฉะเชิงเทรารวม 40 ไร่ จะเริ่มทยอยเปิดตัวเพิ่มในปี 2564 เป็นต้นไปเพื่อทดแทนสินค้าที่กำลังจะหมดลง โดยพื้นที่ดังกล่าวสามารถรองรับการพัฒนาโครงการได้ทั้งหมด 2 โครงการ จากปัจจุบันมีโครงการอยู่ 6 โครงการ ประกอบด้วย โครงการ คุณาลัย คอร์ทยาร์ด เฟส 2, โครงการ คุณาลัย จอย, โครงการ คุณาลัย บีกินส์ 2, โครงการ คุณาลัย พรีม และคุณาลัย จอย ออน 314 จ.ฉะเชิงเทรา คิดเป็นมูลค่ารวมทั้งหมด 4,542 ล้านบาท ทั้งนี้ หากพิจารณาโครงการ KUN ในพื้นที่บางบัวทอง อยู่ที่ 5 โครงการ ทำให้เห็นว่าเราเป็นหนึ่งในผู้ประกอบการอสังหาริมทรัพย์แนวราบ อันดับต้นๆบนโซนทำเลบางบัวทอง
 
 
 
 
 
 
 
 
 
 
 
 
 